เรามีอาการไข้ขึ้นและคลื่นไส้อาเจียนมา1อาทิตย์ได้แล้วค่ะ ก่อนหน้านี้เราไม่ได้ออกจากบ้านหรือพบปะอะไรกับคนอื่นเลยนอกจากแม่เราคนเดียว ซึ่งแม่เราเป็นพยาบาลในแผนกผู้ป่วยนอก อยู่ใกล้รพ.ที่มีผู้ติดเชื้อโควิด แต่แม่เราไม่ได้ทำงานที่นั้นนะคะ แค่มีแพลนว่าจะรับผู้ป่วยที่ติดเชื้อมารพ.5เตียง แต่ยังไม่ได้รับเข้ามารักษาค่ะ เราเลยอยากถามว่าเรามีโอกาสติดเชื้อไหมคะ ก่อนหน้านี้เราเคยไปหาที่รพ.ใกล้เคียงที่มีผู้ป่วยติดเชื้อโควิดในวันที่มีการตรวจพบเชื้อในช่วงแรกๆเมื่อตอนต้นเดือนมี.คเลยค่ะ เพราะเราเองก็เป็นคนภูมิต้านทานต่ำ+เป็นโรคภูมิแพ้อยู่แล้วค่ะ
สวัสดีค่ะ หากไม่ได้มีประวัติเสี่ยงในการรับเชื้อมา เช่น การกลับมาจากต่างประเทศ การสัมผัสใกล้ชิดกับผู้ที่มาจากต่างประเทศ รวมถึงการสัมผัสใกล้ชิดกับผู้ที่ป่วยเป็นโรคนี้ โอกาสที่จะติดโรคก็ถือว่ามีน้อยค่ะ และการที่อยู่กับแม่ ซึ่งเป็นพยาบาล แต่แม่ไม่ได้เป็นผู้ดูแลรักษาผู้ป่วยโรคโควิด19 ในขณะนี้ โอกาสที่จะติดเชื้อมา ก็ถือว่าน้อยมากค่ะอย่างไรก็ตาม หากมีไข้จริง คือวัดอุณหภูมิร่างกายได้มากกว่า 37 องศาเซลเซียส และเป็นมานาน 1 สัปดาห์แล้ว แนะนำควรไปพบแพทย์เพื่อตรวจหาสาเหตุค่ะ ซึ่งอาจเกิดจากโรคติดเชื้อหรือไม่ก็ได้ ซึ่งสาเหตุ ได้แก่- เกิดจากการติดเชื้อไวรัส เช่น ไข้หวัด ไข้หวัดใหญ่ โรคหัด ไข้เลือดออก อาหารเป็นพิษจากเชื้อไวรัส เป็นต้น- เกิดจากการติดเชื้อแบคทีเรีย เช่น ทอนซิลอักเสบ ไข้มาลาเรีย อาหารเป็นพิษจากเชื้อแบคทีเรีย กระเพาะปัสสาวะอักเสบ เป็นต้น- จากโรคที่ไม่ได้เกิดจากการติดเชื้อ เช่น โรคภูมิแพ้ตนเอง โรคข้ออักเสบรูมาตอยด์ โรคมะเร็ง เป็นต้นในเบื้องต้น ควรเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ หากมีอาการอาเจียน อาจทานยาแก้อาเจียน เช่น metoclopramide เป็นต้น